google/wiki40b huggingface dataset:
Havbruk på Færøyene

Havbruk på Færøyene kan føres tilbake til tidlig i 1970-årene. I slutten av 1970-årene sank de internasjonale fiskeprisene, som innvirker sterkt på Færøyenes økonomi, og fiskekvotene ble innskrenket. Dermed begynte man for alvor å investere i oppdrettsanlegg, primært for laks og ørret. Havbruket har hele tiden vært regulert av Færøyenes regjering, som utdeler konsesjoner. Havbruket er Færøyenes nest største eksportnæring, etter fiskeriene.

Historie

I 1980 vant de borgerlige partiene regjeringsmakten, og Pauli Ellefsens regjering sørget for omfattende skattelettelser. Dette gjorde det mer attraktivt å investere i den voksende oppdrettsnæringen. I 1980 var det bare gitt to konsesjoner for fiskeoppdrett, mens det ble gitt ytterligere fire i 1982 og hele 14 i 1983.
Enkelte ganger i 1980-årene utgjorde eksporten av oppdrettsfisk helt opp til 20 % av Færøyenes samlede eksport. I 1986 eksporterte Færøyene 2 500 tonn oppdrettsfisk. I 1988 var 63 oppdrettsanlegg i drift. I rekordåret 1992 eksporterte man 16 500 tonn, med en inntjening på 598 millioner danske kroner.
Bankkrisen på Færøyene tidlig i 1990-årene medførte at eksporten av oppdrettsfisk falt til et bunnivå på 7 000 tonn i 1995. Da ble mye av slaktingen utsatt grunnet lave priser. Allikevel produserte de knapt 20 anleggene i 1994 like mye som de 63 anleggene i 1988. På lengre sikt førte finanskrisen til at statlige særordninger for fiskeriet bortfalt, fiskerettigheter ble kapitalisert, mens både fiskeriet og havbruket ble sterkere regulert.
Etterhvert tok økonomien seg opp igjen, og eksporten nådde 30 000 tonn (inntjening på 880 millioner kroner) i 1999, en fordobling fra året før. Siden 1998 er det heller ikke gitt statlig støtte til oppdrettsnæringen. I 1999 ble det drevet fiskeoppdrett på 32 steder på Færøyene, med 26 konsesjoner til 17 selskaper. Fra 1990-årene har næringen vært noe plaget av lakselus, og en månedslang streik i 2003 svekket lønnsomheten i næringen. Tapet som følge av streiken ble estimert til 250 millioner kroner etter én uke.
Mellom 2003 og 2013 reduserte havbruket på Færøyene sine kostnader per kilo produsert oppdrettslaks, mens kostnadene økte i Norge og Chile. Sammen med Norge hadde Færøyene verdens høyeste brutto fortjenestemargin per kilo oppdrettslaks i 2013. I 2016 sysselsatte havbruket ca. 1 000 personer på Færøyene, en tredobling siden 2006.
Tre selskaper har alle konsesjonene til havbruk på Færøyene: De i hovedsak færøyskeide Bakkafrost og Luna (med merkenavnet Hiddenfjord) og Marine Harvest Faroes, som er datterselskap til det norske Marine Harvest. Marine Harvest Faroes har kun to konsesjoner, i Vestmanna og i fjordene på Vágar. Bakkafrost ble etablert av Jacobsen-familien, som besatt aksjeverdier til 1,1 milliard danske kroner i 2014. Selskapet ble notert på Oslo Børs i 2010. Bakkafrost kjøpte i 2011 Færøyenes største produsent av fiskefôr, Havsbrún i Fuglafjørður.
Lema

Utseende

Lema er mellom 4-8  mm lange, blanke, ofte ganske fargerike bladbiller. Kroppen har en noe langsmal form, med markert skulder mellem dekkvinger og halskjold. Hodet er fremstrakt, forholdsvis stort, bredere enn langt. Antennene er nokså lange og kraftige og 11-leddete, de innerste leddene er kjegleformede. Hver dekkvinge har 10 punktrader.

Levevis

Både larvene og de voksne (imago) billene lever av å spise blad på næringsplantene. Mange av artene går på forholdsvis giftige planter, for eksempel i søtvierfamilien.
Lema tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Utbredelse

Slekten er utbredt i alle verdensdeler bortsett fra Antarktis.
Røris

Røris er et program utviklet av Friskis&Svettis for bevegelsestrening til musikk i skole og barnehage. Det brukes daglig av over 350 000 elever og 15 000 lærere i Sverige. Programmet er også tatt i bruk i Norge.
Ideen med programmet er at det skal kunne brukes i klasserom, skolegård, gymsal eller skolefritidsordning ved at læreren tar en pause når elevene trenger utløp for energi eller økt konsentrasjon. Programmet har flere deler og trener kondisjon, styrke, balanse, bevegelighet og avspenning, ofte bare i fem minutter. Hele programmet bruker 20 minutter.
Ris-Orangis

Historie

Kommunen Ris-Orangis ble opprettet i 1793 ved sammenslåingen av kommunen Ris med kommunen Orangis. Kommunens rådhus ligger i Ris.
KonKraft

KonKraft er en samarbeidsarena for Norsk olje og gass, Norges Rederiforbund, Norsk Industri og Landsorganisasjonen (LO), Industri Energi og Fellesforbundet. KonKraft skal være en premissleverandør for nasjonale strategier for petroleumssektoren, og arbeide for å opprettholde norsk sokkels konkurranseevne, slik at Norge forblir et attraktivt investeringsområde for norsk og internasjonal olje- og gassindustri, inkludert leverandørbedrifter og maritim næring. 
Rådet er KonKrafts øverste organ. I tillegg har KonKraft et arbeidsutvalg (AU) og et sekretariat som ivaretar løpende aktiviteter og daglig drift. 
I 2016 ga KonKraft ut rapportene Nordover-norsk sokkel i endring (2016-1) og Klima - norsk sokkel i endring (2016-2)  
I januar 2017 opprettet KonKraft prosjektet «Konkurransekraft – norsk sokkel i endring». Formålet med industriprosjektet var å sikre verdiskaping, arbeidsplasser og global konkurransekraft for den norske olje- og gassnæringen på lang sikt. I januar 2018 kom utvalget, som ble ledet av Walter Qvam, med sine anbefalinger til næringen. KonKraft øverste organ, KonKraft Råd, vedtok i mars 2018 å støtte anbefalingene til prosjektet.
Sponson

Sponson er pongtonger som bygges på begge sider av et fartøy, som regel for å kompensere for tapt stabilitet ved ombygging, som ekstra beskyttelse eller for ekstra plass til utstyr. Sponsons blir bygd på flere måter, avhengig av hva som er hovedmålet for disse. Når sponsons blir bygget på, går fartøyets vannmotstand opp, og man kan derfor regne med et fartstap.
Sponsons brukes også på kanoer, kajakker, helikoptre eller sjøfly.
Prodrive

Prodrive er et selskap beliggende i Banbury, England som bygger biler og deltar i motorsport. Selskapet designer, konstruerer og kjører biler for selskaper og lag som Subaru, Aston Martin og British American Racing (BAR). I tillegg til selskapets base i England har det også aktivitet i blant annet Tyskland, Detroit og California i USA, Thailand og Australia.

Historie

Prodrive ble stiftet i 1984 av Ian Parry og David Richards, som nå er styreformann i selskapet. Selskapet ble først involvert i motorsport gjennom rallykjøring for Porsche, MG og BMW, med varierende resultater. I 1987 utvidet det til andre motorsportsgrener, blant annet British Touring Car Championship, og vant serien i 1988, 1989, 1990 og 1991 med en BMW M3. Siden da har Prodrive også vært involvert med Alfa Romeo, Honda og Ford.
I 1990 inngikk Prodrive et langvarig samarbeid med Subaru og driver Subarus aktiviteter innen rally. Dette har resultert i 3 fabrikkseire og 3 sjåførseire i World Rally Championship.
I 1999 kjøpte APAX 49% av aksjene i Prodrive.
Siena

Siena er en by i sentrum av den italienske regionen Toscana. Byen var en egen bystat til den ble erobret av hertugdømmet Firenze under Cosimo I de' Medici, fra 1569 storhertug av Toscana. Den regnes av mange som en av de vakreste byene i Toscana og i Italia overhodet. Byen har 54 066 innbyggere.
Siena er blant annet kjent for «Palio», et hestekappløp som holdes to ganger hvert år (2. juli og 16. august) på torget Piazza del Campo (bildet) midt i byen.
I 1995 ble Sienas historiske sentrum ført opp på UNESCOs verdensarvsliste.
Byens forballag heter AC Siena og spiller i Serie A.
Innledningen til James Bond-filmen Quantum of Solace ble spilt inn i byen.
Nokas (film)

Handling

Filmen tar for seg hendelsene tidsrommet mellom kl. 03.00 og kl. 08.30 den 5. april 2004, da elleve bevæpnede menn ranet tellesentralen til Nokas (Norsk Kontantservice) i Stavanger. Etter planen skulle ranet kun ta åtte minutter. Ranerne brukte imidlertid lang tid på å komme seg inn i hvelvet, og til slutt kom det til konfrontasjon mellom ranerne og politiet. Det endte med at Kjell Alrich Schumann skjøt og drepte politiførstebetjent Arne Sigve Klungland. Gjerningsmennene kom seg unna med 57,4 millioner kroner i ransutbytte.

Kinobesøk

Filmen ble sett av 250 000 personer da den gikk på kino høsten 2010. Den var den tredje mest sette norske spillefilmen i 2010, etter Knerten og Trolljegeren. Filmen var den tiende mest sette spillefilmen totalt i det norske kinoåret 2010.

Piratkopiering

Den 24. oktober 2010 ble Nokas-filmen lagt ut til ulovlig nedlasting på The Pirate Bay. Samme dagen ble filmen lastet ned 2 000 ganger. Et par dager senere havnet den samme kopien av filmen på det lukkede nettverket Norbits. Advokater har blitt satt på saken, og Per Ellingsen, nordisk videodirektør i Sandrew Metronome, sa at saken skulle bli politianmeldt. Saken ble senere henlagt.
Asterix (potet)

Asterix er en potetsort. Den kommer fra Nederland og ble godkjent i Norge i 1998. Asterix regnes som en halvsen potetsort, og den er lagringssterk. Poteten er oval med rødfarget skall. Poteten har en fast konsistens, og egner seg til koking, pommes frites og bakt potet.
Albert Watson

Karriere

Watson studerte grafisk design ved Duncan of Jordanstone College of Art and Design i Dundee, etterfulgt av filmstudier på The Royal College of Art i London. På tross av at han er født blind på ett øye, var fotografiet noe som tidlig opptok ham. I 1970 flyttet han til USA med sin kone Elizabeth, og han klarte raskt å livnære seg som fotograf. Hans virkelige gjennombrudd var da han i 1973 fikk ta bilde av regissøren Alfred Hitchcock for Harper’s Bazaar. Fotografiet av Hitchcock stående med en ribbet gås med en sløyfe rundt halsen har blitt stående som et av hans mest ikoniske portretter. Tre år senere, i 1976, fikk han sin første jobb for Vogue. På samme tidspunkt flyttet han til New York, der hans karriere tok av.
Watson har fotografert flere reklamekampanjer, for merker som Prada, Gap, Revlon, Levi's og Chanel, og han har regissert over 500 reklamefilmer. Han er også mannen bak flere filmplakater for kjente Hollywood-filmer, som Kill Bill, Memoirs of a Geisha og Da Vinci-koden. Samtidig har Watson alltid jobbet med private prosjekter, blant annet bilder fra Marrakech, Las Vegas og Isle of Skye. Disse fotografiene, samt hans velkjente portretter og motefotografier, har blitt stilt ut på museer og gallerier verden over, og er ettertraktede objekter for fotosamlere. I 2007 ble et fotografi av Kate Moss fra 1993 solgt for $108 000 hos Christie's i London. Dette var fem ganger høyere enn den estimerte prisen. Videre har han hatt separatutstillinger på blant annet Museum of Modern Art i Milano, KunstHausWien i Wien, City Art Center i Edinburgh, FotoMuseum i Antwerpen og på NRW Forum i Düsseldorf. Hans fotografier har vært med i gruppeutstillinger på blant annet National Portrait Gallery i London, The Metropolitan Museum of Art i New York, International Center of Photography i New York. I 2011 deltok han på fotofestivalen Nordic Light i Kristiansund. I 2014 hadde han en separatutstilling på Qvale Galleri i Oslo.
Watson har gitt ut fem bøker; Cyclops (1994), Maroc (1998), Albert Watson (2007), Strip Search (2010) og UFO: Unified Fashion Objectives (2010).
Brachysybra

Utseende

Nokså små, matte, mørkbrune trebukker. Oversiden er kraftig punktert, med tydelige punktrader på dekkvingene.
Antennene er omtrent så lange som kroppen, pronotum litt lengre enn bredt og tønneformet. Dekkvingene er litt hvelvede og rundede. Beina er forholdsvis korte.

Utbredelse

Slekten er kjent fra Java, Filippinene og Taiwan.
Arbeidermesterskapet i friidrett 1938

Arbeidermesterskapet i friidrett 1938 ble arrangert i Oslo av Arbeidernes Idrettsforbund.
Hovedstevnet ble arrangert på Jordal i Oslo fra 26. til 28. august.
Tills döden skiljer mig åt

Handling

En deprimert mann, som lengter etter en ny kjærlighet, møter en vakker kvinne i en bar. Det fører raskt til et forhold, men det finnes en annen mann i bakgrunnen og det får konsekvenser.
Spennavtrekk

Spennavtrekk er en virkemåte for avtrekkeren på et skytevåpen, hvor et avtrekk både spenner hanen og så slipper den.  For revolvere så innebærer dette også at tønnen roteres.  Revolvere med denne funksjonen har som regel også mulighet for å spenne hanen manuelt.  En typisk revolver med spennavtrekk er Taurus Raging Bull.
I Norge brukes oftest det engelske begrepet double action (DA). DAO betyr double action only, og innebærer at det ikke er noen mulighet for å spenne hanen manuelt.
Det første patentet på en revolver med spennavtrekk ble tatt ut av Robert Adams i Storbritannia i 1851.
Hvidovre kommune

Vennskapskommuner

Kommunen er vennskapskommune med Oppegård kommune i Norge.
Stavdalen

Stavdalen, er navnet på et geografisk område i Naustdal 2 km fra sentrum. Stavdalen ligger på østsiden av Naustdal. I dag er det et byggefelt der som ble bygget på 70-tallet.

Helgåsvegen

Helgåsvegen sees som «hovedveien» gjennom boligfeltet dette boligfeltet, den fikk nytt veidekke i 2004.
Grunnkretser i Hemsedal kommune

Grunnkretser i Hemsedal kommune er delområder og grunnkretser som seksjonerer Hemsedal kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Belaja Kholunitsa (elv)

Belaja Kholunitsa (russisk: Бе́лая Холуни́ца) er ei elv i Kirov oblast i Russland. Den er ei venstre sideelv til elva Vjatka. Den er 168 kilometer lang, med et nedbørfelt på 2 800 km². Belaja Kholunitsa begynner i de vestlige delene av Øvre-Kamahøydene, og renner gjennom et flatt landskap. Elva er islagt fra november til april. Den benyttes til tømmerfløting.
Byen Belaja Kholunitsa ligger ved elva.
Siván

Siván (hebraisk סִיוָן [sīván]) er den tredje måneden i det jødiske året.
Ra (lokomotiv)

Lokomotivets historie

På 1940-tallet trengte Statens Järnvägar et raskt elektrisk lokomotiv til sine persontog, siden de lokomotivene og motorvognene man hadde på den tiden enten hadde for lave topphastigheter eller for dårlige gangegenskaper i sporet. Kobbelstangslokomotivene var fortsatt dominerende i Sverige og hadde mange tilhengere innad i SJ, men interessen for et boggilokomotiv var såpass stort til at man bestemte seg for å bestille to testlokomotiver av typen Ra fra ASEA i 1953. Hos ASEA ble det viktig å få til en lett konstruksjon, og dette ble til gjennom en ny motor og en ny effektiv kraftoverføring. De la også stor vekt på boggiene, slik at lokomotivet skulle gå så bra som mulig i sporet. Utseendemessig ble Ra formet etter modell av amerikanske dieselokomotiver, som betydde at den fikk runde fronter for å gi lokomotivet en fartsfylt utseende og for å beskytte lokføreren.
De to første lokomotivene fikk et positivt omdømme hos SJ, som umiddelbart bestemte seg for å bestille ytterligere åtte lokomotiver, men med strømavtakerne flyttet nærmere midten av konstruksjonen av hensyn til turbulens i høyere hastigheter. Disse ble primært satt inn i hurtiggående persontog på hovedlinjene og først og fremst mellom Stockholm og Göteborg samt mellom Stockholm og Oslo. Ra ble også unntaksvis brukt til å trekke godstog. Da disse lokomotivene ble satt inn var den største tillatte hastigheten på svenske jernbaner 130 km/t, noe som innebar at rapidlokomotivenes toppfart på 150 km/t ikke ble utnyttet.
På 1970-tallet, da SJ fikk de første Rc–lokomotivene, begynte man å kjøre Ra i mer regional trafikk og fremfor alt i både Mälardalen og Bergslagen. Blant annet ble Ra brukt på linjen mellom Stockholm og Eskilstuna. Det ble også gjennomført mindre modifiseringer av Ra, hvor de store frontlyktene ble erstattet av en mindre typer.
På midten av 1980-tallet ble seks lokomotiver oppgradert ytterligere ved at døren på førersiden ble flyttet for at arbeidsmiljøet i førerhytten skulle bli forbedret. Ved slutten av 1980-tallet ble lokomotivene sakte men sikkert tatt ut av regulær trafikk og satt i opplag. I dag finnes det ingen lokomotiver av typen Ra i trafikk, men flere av dem har havnet hos ulike jernbaneforeninger og på museum. Blant annet finnes Ra nummer 988 utstilt på Sveriges Järnvägsmuseum i Gävle, og Ra nummer 847 som tilhører en forening, brukes ofte av det svenske Banverket for å dra spesielle ballastvogner for å tilføye ballast på banene. Ra nummer 990 og 993 ble forøvrig hugget opp i 1996.
Ringsmun

Ringsmun, som noen steder også ble kalt notting, er en gammel vekt- og volumenhet som har blitt benyttet i Skandinavia, herunder også i Norge.

Vektenhet

På Østlandet tidlig på 1600-tallet var en ringsmun og en notting det samme. Den var lik 1/4 remål eller 2 1/4 mark, tilsvarende ca. 0,57875 kg. I resten av landet var det mer vanlig å bruke notting som benevnelse. Vekten har trolig variert ganske mye gjennom tiden.
Shunichi Ikenoue

Landslaget

Shunichi Ikenoue ble tatt ut i Japans tropp til Asiamesterskapet i fotball for menn 1988.
Ersnes gravplass

Ersnes gravplass (eller Ersnes kirkegård) er en gravlund i Smøla kommune. Den ble etablert i 1948 og ligger sør for fylkesvei 669 vest på øya Smøla.
Gressittichroma

Utseende

Middelsstore, slanke, mørkt grønnlig metallisk fargede trebukker. Antennene er noe lengre enn kroppen. Hodet er ikke påfallende snuteformet forlenget. Pronotum er tønneformet, omtrent så langt som bredt. Dekkvingene er nokså jevnbrede. Beina er lange og tynne, mørkt fargede.

Levevis

Larvene utvikler seg i ved av løvtrær.

Utbredelse

Arten er kjent fra Borneo, bare kjent fra Crocker Range i Sabah.
Vora

Hekseprosessene

I likhet med fjellet Hornelen i Bremanger, gikk det historier om at Vora var et samlingssted for heksesabbater.
På 1600-tallet ble tre navngitte kvinner, Ragnhild Myklebust, Lussi Hole og Brite Veiteberg, brent for å ha vært med på heksesabbat på Vora. De skulle ha vært sammen med flere andre hekser fra Nordfjord og Sunnfjord. Etter dommen hadde de møtt djevelen på fjellet. Det er i senere tid reist et minnesmerke for de brente heksene ved Anda.
Lekeplass

En lekeplass er et avgrenset sted eller areal utendørs, opparbeidet eller naturlig, som er tilrettelagt for at barn kan leke der. Lekeplassene er vanligvis åpne for alle. De er utstyrt med sandkasser og lekeapparater, for eksempel en eller flere husker, vipper, skiler og klatrestativer. Lekeplasser ligger ofte i nærheten av boområder på tettsteder og i byer, men kan også være anlagt i forbindelse med skolegårder, barnehager, offentlige parker, åpne turarealer og kjøpesentre der barn og familier ferdes. Området rundt apparatene kan være inngjerdet, og bakken kan være dekket med sand, gress eller asfalt. Lekeplasser kan også inneholde ballspillbaner og benker. 
Lekeplasser kan ha stor betydning for bomiljøet.
Yongping

Yongping (kinesisk: 永平县; pinyin:  Yǒngpíng Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 169 058 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Atsuto Oishi

Karriere

Atsuto Oishi startet sin profesjonelle karriere i Ventforet Kofu i 1999.
Sørreisa Idrettslag

Fotball

Sørreisa Idrettslags herrelag spiller i 5. divisjon Troms.
RevPAR

RevPAR brukes som nøkkeltall innen hotellindustrien.
Det er en forkortelse for det engelske begrepet Revenue Per Available Room (no.: Omsetning per tilgjengelig rom). Dette betyr at omsetningen deles på totalt antall tilgjengelige rom, og gir en god pekepinn på hvor dyktige ledelsen er til å konvertere tilgjengelige rom til omsetning.
In My Mind (album)

In My Mind er det første soloalbumet til amerikanske Pharrell Williams: Han også er kjent for å være medlem i funkrock-bandet N*E*R*D sammen med Chad Hugo og Shae Haley, som produsent hvor han har jobbet med mange av de største stjernene, og som komponist for The Neptunes.
Dette albumet var ikke like suksessrikt som forventet i Norge, etter bare tre uker på VG-lista Topp 40 med høyeste plassering som nummer ni.
Lyngdvergmåler

Utseende

En liten (vingespenn 13 – 20 mm), spinkel, lysgrå måler. Den er ganske variabel i størrelse og vingetegninger, men kan vanligvis kjennes på de påfallende smale vingene. Forvingen har vanligvis et ganske markert, bredt, mørkere tverrbånd i midten, dette er kantet på begge sider med doble, hvite striper. Bakvingen er litt blekere enn forvingen. Larven er lang og slank, blekt gulbrun med tegninger som er rosa til mørkt rosabrune. På ryggen har den en rekke av pileformede flekker, øverst oppe på sidene en oppbrutt, mørk sidestripe. Lenger nede på sidene har den en rekke av hvite, Y-formede flekker som ikke er bundet sammen til en sidestripe.

Levevis

Larvene lever på røsslyng (Calluna vulgaris), og arten finnes på heier der denne vokser. Voksne målere kan påtreffes fra mars til september, arten har gjerne to, litt uregelmessige, generasjoner hver sommer.

Utbredelse

Arten finnes over det meste av Europa, unntatt lengst i sørøst, og i det nordlige Asia. I Norge forekommer den nord til den sørlige delen av Nordland.
Dylan Dog

Dylan Dog er en italiensk tegneserie skapt av Tiziano Sclavi i 1986 som publiseres av Sergio Bonelli EDITORE. Dylan Dog har etter hvert blitt en av italienernes favoritter og i dag er distribuert i 8 europeiske land. I 2008 vant den prestisjefulle prisen for beste europeiske Comics fra Storbritannia Eagle Award.

Hovedrolle

Dylan Dog er en ex-politimann fra Scotland Yard, som gikk av tjenesten etter dødsfallet av Lillie Connolly en kvinne han var forelsket i og som drev ham til alkohol problemer. Etter noen tid er Dylan “back in business” ved å starte sin egen virksomhet som privatdetektiv. Jobben som privatdetektiv er helt unik, han tror på det okkulte og paranormal aktivitet, han vier tiden sin til å undersøke saker som ingen ønsker å jobbe med eller har tror på. Selv om Dylan er en uhelbredelig skeptisk, har han kommet til et punkt i livet hans der han ikke lenger kan nekte eksistensen av paranormal aktiviteter. Sammen med sin medhjelper Groucho, er Dylans liv preget av merkelige folk som leier han inn for surrealistiske oppdrag som ofte ender med møter med zombier, psykopater, unaturlig skapninger eller andre former for skremmende situasjoner, noe man kunne tenke seg å komme ut av det verste mareritt. Dylan historier er også full av vakre og mystiske kvinner hvor motgang får dem til å enten dø eller forlate ham fordi de er uforenlig med Dylans personlighet. Han portretteres ofte som gammeldags, utpreget romantisk og med en pessimistisk følsomhet.
Chloricalla

Utseende

Middelsstore, avlange, metallisk fargede praktbiller.

Utbredelse

Slekten lever på Madagaskar.
Tøystampe

Tøystamper ble brukt til å valke ullstoff til vadmel. Tøystampen var en mekanisering av valkingen.

Virkemåte

Tøystampen utnyttet vannkraften til å stampe tøyet ved å løfte og slippe ned tunge stokker på store ullstoff som ligger i trau med vann i.
Kraftutvekslingen ble på samme måte som andre tradisjonelle vanndrevne mekanismer, som kverner. Vannet ble ledet via en renne frem mot en kvernkall som roterte. Denne rotasjonen ble overført til en liggende stokk som også går rundt. Denne stokken har innfelt flere tagger som er montert med jevne mellomrom i rotasjonen. Mot disse taggene er det montert tilsvarende antall tverrliggende stokker som på sin side løfter store, tunge stokker opp og slipper ned i trau med vann.
Den harde, rytmiske stampingen tover eller valker stoffet sammen til vadmel.
Stampemølle er en annen betegnelse på tøystampe.

Utbredelse

Det finnes en tøystampe i vassbruksmiljøet på Takle i Gulen, Sogn og Fjordane. Tøystampen inngår i et helt vassbruksmiljø med kvern, stampe og slipestein. Vassbruksmiljøet på Takle er restaurert og satt i stand.
Det finnes også en restaurert tøystampe ved Leirvik i Stord.